SHNB Al Pare Francesc Bonafé 
“in memoriam" 





SOCIETAT D'HISTÒRIA 
NATURAL DE LES BALEARS 


Al juny d'aquest any ens va deixar qui pot esser considerat com la major 
autoritat en botànica de les nostres llles: el Pare Francesc Bonafé, autor d'un llibre 
ja clàssic per a tots els naturalistes, "Flora de Mallorca". La vida d'aquest fill 
il.lustre de Biniamar, místic, poeta i gran naturalista, va transcorre a Lluc, Randa, 
Sóller i, més darrerament a Ciutat. 

La seva Flora és una obra de les que ja no se'n fan, amb innombrables 
aportacions a la cultura botànica popular, i on la ciència no és una lliçó freda i 
exacta, sinó que és això capaç de combinar el rigor de les descripcions 
científiques i el fàrrec de les múltiples sinonímies amb la recollida dels noms 
populars o la gràcia d'una cançó pagesa il.lustrant la imatge d'una planta. Es 
tracta d'una flora viva on Mallorca hi és present a cada pàgina, al temps que es 
combinen armoniosament la ciència, la poesia i la pregària, tal com residien dins 
l'esperit del Pare Bonafé. 

Es fàcil imaginar al Pare Bonafé trescant incansablement totes les Serres 
de l'Illa, pam a pam, recollint plantes, escrivint dades i recopilant coverbos, a 
vegades tot sol, sentint el goig immens de la natura, i altres en companyia dels 
seus amics botànics, com en Llorenç Garcias, el P. Ramón Ballester, en Jeroni 
Orell, el solleric Guillem Colom o el seu estimat Anthony Bonner. Ells, com tanta 
gent que el recordarà com al poeta humil i valuós que sempre va ésser, l'hi 
desitjam descansi en pau. A vosté, la nostra més viva reconeixença. 


Palma de Mallorca, 10 d'octubre de 1994 

